Public procurement notice: Contract Notice
Published: 2024-03-06
Region: EL303
Contract type: Services
Procedure: Open procedure
CPV classification: 72253200: Computer systems support services
Estimated value: 440000 EUR
Submission deadline: 2024-04-09
Award criteria: price

Technical requirements: Αντικείμενο της παρούσας Διακήρυξης είναι η παροχή γενικών υπηρεσιών που αφορούν στη συντήρηση του Δικτύου IP της ΕΔΥΤΕ ΑΕ. Στο ΠΑΡΑΡΤΗΜΑ V – Λίστα Εξοπλισμού της Διακήρυξης φαίνεται αναλυτικά η λίστα του υλικού και λογισμικού που αφορά η παρούσα καθώς και οι κόμβοι στους οποίους έχει εγκατασταθεί ο εξοπλισμός.
Οι οικονομικοί φορείς που συμμετέχουν στη διαδικασία σύναψης της παρούσας Σύμβασης απαιτείται να ασκούν δραστηριότητα συναφή με το αντικείμενο της Σύμβασης.
 Οι ως άνω οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά ή εμπορικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του Ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος. 
Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα. 
Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στοοικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση Σύμβαση.
Στην περίπτωση ένωσης οικονομικών φορέων, η καταλληλότητα άσκησης επαγγελματικής δραστηριότητας θα πρέπει να καλύπτεται αθροιστικά από τα μέλη της ένωσης.
Όσον αφορά την οικονομική και χρηματοοικονομική επάρκεια για την παρούσα διαδικασία σύναψης Σύμβασης, οι οικονομικοί φορείς απαιτείται να έχουν μέσο γενικό ετήσιο κύκλο εργασιών ίσο με το 100% της εκτιμώμενης αξίας της παρούσας (άνευ ΦΠΑ), για τις τρεις (3) τελευταίες διαχειριστικές χρήσεις (2021, 2022, 2023). Σε περίπτωση που οι οικονομικοί φορείς δραστηριοποιούνται για χρονικό διάστημα μικρότερο των τριών διαχειριστικών χρήσεων, τότε ο μέσος ετήσιος κύκλος εργασιών για όσες διαχειριστικές χρήσεις δραστηριοποιούνται, θα πρέπει να είναι ίσος με το 100% της εκτιμώμενης αξίας της παρούσας (άνευ ΦΠΑ).  
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Όσον αφορά στην τεχνική και επαγγελματική ικανότητα για την παρούσα διαδικασία σύναψης Σύμβασης, κάθε προσφέρων οικονομικός φορέας απαιτείται να διαθέτει οργάνωση, δομή και μέσα, με τα οποία να είναι ικανός, να ανταπεξέλθει πλήρως, άρτια και ολοκληρωμένα, στις απαιτήσεις του υπό ανάθεση Έργου.  Συγκεκριμένα:
α) κατά τη διάρκεια των τελευταίων τριών (3) ετών πριν την καταληκτική ημερομηνία υποβολής προσφορών να έχουν ολοκληρώσει (οριστική παραλαβή) την υλοποίηση όμοιων ή ισοδύναμων έργων, από πλευράς απαιτήσεων υλοποίησης φυσικού αντικειμένου με το προκηρυσσόμενο έργο, σε όρους εφαρμοσμένων τεχνολογιών, μεθοδολογιών και αρχιτεκτονικής υλοποίησης, τεχνολογικής και επιχειρησιακής πολυπλοκότητας, σε όλες τις φάσεις του κύκλου ζωής του και συγκεκριμένα:
•	τουλάχιστον ένα (1) έργο που αφορά στην εγκατάσταση και παροχή υπηρεσιών συντήρησης δικτυακού εξοπλισμού με συνολικό προϋπολογισμό που υπερβαίνει τις 200.000 ευρώ πλέον ΦΠΑ.
Επισημαίνεται ότι για την τεκμηρίωση της Τεχνικής και Επαγγελματικής Ικανότητας η Αναθέτουσα Αρχή κάνοντας χρήση των όρων του «Μέρους II του Παραρτήματος XII του Προσαρτήματος Α΄ του Ν.4412/16» λαμβάνει υπόψη και στοιχεία σχετικών έργων και υπηρεσιών που ολοκληρώθηκαν (οριστική παραλαβή) πριν την τελευταία τριετία και συγκεκριμένα κατά τα τελευταία πέντε (5) έτη μετρούμενων ημερολογιακά πριν από την ημερομηνία διεξαγωγής του παρόντος διαγωνισμού (καταληκτική ημερομηνία κατάθεσης των προσφορών), λόγω της παρατεταμένης οικονομικής κρίσης και της περιορισμένης υλοποίησης έργων στην χώρα, προκειμένου να εξασφαλιστεί η όσο το δυνατό μεγαλύτερη συμμετοχή οικονομικών φορέων στη διαγωνιστική διαδικασία δηλαδή για την εξασφάλιση του θεμιτού ανταγωνισμού μεταξύ των οικονομικών φορέων προς όφελος του έργου και του Δημοσίου Συμφέροντος.
β) να διαθέτει ανθρώπινο δυναμικό και πόρους ικανούς και αξιόπιστους για να φέρει σε πέρας επιτυχώς τις απαιτήσεις του αντικειμένου της παρούσας, σε όρους απαιτούμενης εξειδίκευσης, επαγγελματικών προσόντων και εμπειρίας. Συγκεκριμένα απαιτείται κατ’ ελάχιστον:
•	να περιλαμβάνεται στην ομάδα έργου τουλάχιστον ένας (1) διαχειριστής έργου (project manager) με εμπειρία τουλάχιστον δύο (2) ετών σε αντίστοιχη θέση σε έργα παροχής υπηρεσιών συντήρησης δικτυακού εξοπλισμού.
•	να περιλαμβάνονται στην ομάδα έργου τουλάχιστον δύο (2) μηχανικοί δικτύων με εμπειρία έκαστος τουλάχιστον ενός (1) έτους σε έργα παροχής υπηρεσιών συντήρησης δικτυακού εξοπλισμού. 
Tα φυσικά πρόσωπα που δηλώνονται από τον προσφέροντα στην Ομάδα Έργου δύνανται να απασχολούνται με εξαρτημένη σχέση εργασίας ή σύμβαση ανεξαρτήτων υπηρεσιών, η οποία είναι σε ισχύ, ήδη κατά τον χρόνο υποβολής της προσφοράς. Στην τελευταία αυτή περίπτωση θεωρούνται ίδιοι πόροι του οικονομικού φορέα και όχι τρίτοι δανείζοντες και δεν απαιτείται εκ μέρους τους η υποβολή ΕΕΕΣ και των σχετικών αποδεικτικών μέσων
Ο κάθε υποψήφιος ανάδοχος θα πρέπει να βρίσκεται σε θέση να αποδείξει την απαιτούμενη εξειδίκευση και επαγγελματικά προσόντα προσκομίζοντας πιστοποιητικά συνεργασίας και αντίστοιχες πιστοποιήσεις μηχανικών.
Σε περίπτωση ένωσης οικονομικών φορέων, οι παραπάνω ελάχιστες απαιτήσεις καλύπτονται αθροιστικά από τα μέλη της ένωσης.
Για την έγκυρη συμμετοχή στη διαδικασία σύναψης της Σύμβασης της παρούσας Διακήρυξης, κατατίθεται από τους συμμετέχοντες οικονομικούς φορείς (προσφέροντες), εγγυητική επιστολή συμμετοχής, που ανέρχεται σε ποσοστό 2% της εκτιμώμενης αξίας της Σύμβασης (του αρχικού προϋπολογισμού), μη συνυπολογιζόμενων των δικαιωμάτων προαίρεσης και παράτασης της Σύμβασης, εκτός ΦΠΑ, και ανέρχεται δηλαδή στο ποσό των ΕΥΡΩ: 4.400,00€.